**NÁRODNÁ RADA SLOVENSKEJ REPUBLIKY**

**VI. volebné obdobie**

(Návrh)

**ZÁKON**

**z ........... 2014,**

**ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení zákona č. 109/2005 Z. z., zákona č. 310/2005 Z. z., zákona č. 548/2007 Z. z., zákona č. 284/2008 Z. z., zákona č. 435/2008 Z. z., zákona č. 8/2009 Z. z., zákona č. 307/2009 Z. z., zákona č. 136/2010 Z. z., zákona č. 144/2010 Z. z., zákona č. 519/2011 Z. z., zákona č. 73/2012 Z. z., zákona č. 345/2012 Z. z., zákona č. 356/2012 Z. z., zákona č. 180/2013 Z. z. a zákona č. 388/2013 Z. z. sa mení a dopĺňa takto:

1. V § 107 ods. 2 sa za písm. c) vkladajú nové písm. d) a e), ktoré znejú:

„d) ako fyzická osoba nepodrobil vozidlo v ustanovenej lehote technickej kontrole pravidelnej podľa § 50 ods. 1. Pokuta sa uloží za každé vozidlo, ak do 30 kalendárnych dní od písomného upozornenia okresným úradom nepredloží prevádzkovateľ vozidla doklad o vykonaní pravidelnej kontroly podľa § 52.

e) ako fyzická osoba nepodrobil vozidlo v ustanovenej lehote emisnej kontrole pravidelnej podľa § 68 ods. 1. Pokuta sa uloží za každé vozidlo, ak do 30 kalendárnych dní od písomného upozornenia okresným úradom nepredloží prevádzkovateľ vozidla doklad o vykonaní pravidelnej kontroly podľa § 70.“

1. V § 107 ods. 2 písm. c) sa na začiatok vkladá text “ako fyzická osoba - podnikateľ alebo právnická osoba40b) “.
2. V § 107 ods. 2 písm. c) sa bodkočiarka nahrádza bodkou a text „pokuta sa uloží za každé vozidlo“ nahrádza novou vetou, ktorá znie: „Pokuta sa uloží za každé vozidlo, ak do 30 kalendárnych dní od písomného upozornenia okresným úradom nepredloží prevádzkovateľ vozidla doklad o vykonaní pravidelnej kontroly podľa § 52.“
3. V § 107 ods. 2 písm. d) sa na začiatok vkladá text “ ako fyzická osoba - podnikateľ alebo právnická osoba40b) “.
4. V § 107 ods. 2 písm. d) sa bodkočiarka nahrádza bodkou a text „pokuta sa uloží za každé vozidlo“ nahrádza novou vetou, ktorá znie: „Pokuta sa uloží za každé motorové vozidlo, ak do 30 kalendárnych dní od písomného upozornenia okresným úradom nepredloží prevádzkovateľ vozidla doklad o vykonaní pravidelnej kontroly podľa § 70.“

Poznámka pod čiarou k odkazu 40b) znie:  
"40b) podľa § 2 zákona č. 513/1991 Zb. Obchodný zákonník".

**Čl. II**

Tento zákon nadobúda účinnosť 1. januára 2015.